Pärnu Lasteaias Kelluke toimus 25. jaanuaril tervisenädala raames õueüritus „Terves kehas terve vaim“.
#000001
Üritus algas kuue rühma kogunemisega lasteaia õuealal. Eelnevalt olid lapsed teinud vitamiinipausi, et jõudu ja vastupidavust koguda.
#000002
Lauldi lasteaia eesti keele õpetaja Maariti juhatusel tervituslaulu „Igal uuel hommikul“. Lasteaia õppealajuhataja Irina esitas lastele mõistatusi talvest ja ütles, et siiapoole on teel lumememm koos postipakiga.
#000003
Peatselt saabuski lumememm Ljudmilla suuskadel ja tegi kaks auringi ümber laste. Lumememm andis lastele erinevaid ülesandeid.
#000004
Esimeseks ülesandeks oli rongisõit. Kontrolliti, kui sõbralikud isekeskis ollakse. Lapsed pidid seisma kolonnis üksteise selja taga ja hoidma käsi üksteise õlgadel. Lastest moodustatud rong pidi aeglaselt liikuma ümber tähise ja koost lagunemata tagasi jõudma.
#000005
Teiseks pidid kõige vanema rühma lapsed kelkudel postipakki ümber lasteaia sõidutama, ikka seda, mille lumememm kaasa oli toonud. Rühmast moodustati kaks võistkonda, kes pidid läbima kaheksa postijaama, mis olid paigutatud lasteaia õuele. Igas postijaamas ootas mõlemast võistkonnast paar, kes võtsid kelgu koos postipakiga vastu ja toimetasid selle järgmisesse jaama. Viimane paar andis saadetise lumememmele üle.
#000006
Saadetises oli kuus kirja ülesannetega igale rühmale. Igal rühmal tuli läbida kaheksa postijaama. Pärast igas postijaamas ülesande sooritamist, said lapsed teada, milline täht on selles postijaamas peidus. Tähesaladuse avaldas postijaama ülem, kes jälgis, et ülesanne oleks õigesti täidetud. Selleks, et postijaamades ülesandeid sooritada, pidi iga lasteaia rühm moodustama kaks võistkonda. Et asi oleks põnevam, siis mõeldi oma võistkonnale ka nimed.
#000007
Postijaama ülemaks oli lasteaia direktor Marika .
#000008
Üks laps istus kelgul ja teine vedas teda tähiseni, seal toimus vahetus. Tagasi vedas teine laps ja andis kelgu järgmisele paarile üle. Pärast sooritust said lapsed teada, milline oli saadud täht ja kes sai võidupunkti.
#000009
Postijaama ülemaks oli lasteaia liikumisõpetaja Ljudmilla.
#000010
Lumele oli asetatud kolm võimlemisrõngast. Laps pidi rõnga ette seisma jääma ja tõstma selle üle pea.
#000011
Postijaama ülemaks oli lasteaia logopeed Jelena .
#000012
Võistleja kükitas kelgul kandadel ja teine lükkas teda õlgadest hoides ümber tähise, seal toimus paariliste vahetus.
#000013
Postijaama ülemaks oli lasteaia tervishoiutöötaja Galina.
#000014
Laps lükkas hokikepiga litrit ümber tähise ja tagasi ning andis teate järgmisele hokimängijale.
#000015
Postijaama ülemaks oli lasteaia majandusjuhataja Svetlana.
#000016
Igal lapsel oli käes tennispall, millega pidi tabama seinale joonistatud ringi. Iga tabamus andis punkti.
#000017
Postijaama ülemaks oli lasteaia õppealajuhataja Irina.
#000018
Neli poroloonist matikest oli pandud lumele ja kinnitatud, et see paigast ei liiguks.
#000019
Laps hüppas üle nelja mati, jooksis ümber lipukese ja andis käeplaksuga teate järgmisele lapsele.
#000020
Postijaama ülemaks oli lasteaia eesti keele õpetaja Maarit.
#000021
Kahel pingil seisid keeglid, mida lapsel tuli tabada.
#000022
Postijaama ülemaks oli lasteaia muusikaõpetaja Svetlana.
#000023
Pärast viimase jaama läbimist hakkasid lapsed koos õpetajaga ristsõna lahendama, Ristsõna lahenduseks oli sõna СНЕГОВИК – lumememm.
#000025
Ka sõimerühma lapsed käisid kõik jaamad läbi. Kõik lapsed lahendasid ristsõna ära. Õhtul joonistati posti-lumememmest pilte.
#000026
Õpetajadki jäid rahule, et said lastele talverõõmu pakkuda. Oli üks tore talvine spordiüritus meie lasteaias.
#000027
Haridusportaal.ee – Lasteaiajuhile, koolijuhile, firmajuhile
Sinamina.ee – koolitused, nõustamine, murekirjad
#000031